**Obrazloženje**

S obzirom na pojavu pandemije i globalno širenje zaraze COVID-19 virusom u cilju ublažavanja negativnih financijskih i gospodarskih posljedica Grad Delnice predlaže donošenje tri mjere za pomoć poduzetnicima, a koje se odnose na oslobađanje plaćanja komunalne naknade, zakupa poslovnog prostora i zakupa javnih površina poduzetnicima kojima je Odlukom Stožera civilne zaštite RH zabranjeno obavljanje djelatnosti. Mjere za ublažavanje posljedica pandemije COVID-19 provode se putem programa potpora male vrijednosti sukladno pravilima sadržanima u Uredbi Komisije EU br. 1407/2013.

Provedba ovog Programa stvoriti će rashode na ime oslobođenja odnosno neplaćanja komunalne naknade, zakupnine za dio poslovnih prostora i zakupa javnih površina koji su obuhvaćeni zabranom.

Izvršenom Analizom na temelju dostupnih podataka, ukoliko se zabrana rada ne bi proširila na druge djelatnosti, ukupan iznos, za koji su osigurana sredstva, iznosi 300.000 kn.

Inače ukupna zakupnina po poslovnim prostorima za obveznike plaćanja kojima bi se ista umanjila na mjesečnoj razini iznosi 3.802,00 kuna, a za obveznike plaćanja za zakup javnih površina kojima bi se ista umanjila ukupno iznosi 2.460,00 kuna. Mjesečni iznos komunalne naknade kojima bi se ista umanjila na mjesečnoj razini iznosi 35.000,00 kuna.